Violeta Violeta Volume I

***Violeta Violeta Volume I*** er det sjette studioalbumet til Kaizers Orchestra, utgitt 31. januar 2011. Albumet var det første i den varslede trilogien *Violeta Violeta*, hvor de to resterende albumene ble gitt ut i november 2011 og november 2012. Albumet ble spilt inn i Duper Studio i Bergen våren 2010 og er produsert av Jørgen Træen, Yngve Sætre og Janove Ottesen.

## Handling
Trilogien handler om Violeta, hennes mor, Beatrice, og hennes far, Kenneth. Beatrice er av den eksentriske typen og lever på grensen til galskap. Hennes ektemann blir urolig på vegne av henne og aner en forverrelse av hennes tilstand. I frykt for at deres Violeta skal bli som moren, stikker Kenneth av med datteren.

Beatrice fortviler og lengter etter sin datter. Om nettene sitter hun på loftet, iført sin gamle brudekjole, og drikker vodka mens hun spiller pumpeorgel og røyker sigaretter. Hun er i en rusinfisert fantasi og skyter hull i taket med en hagle. Beatrice gråter en bøtte med tårer for hvert år som går. Etter sju ensomme år er hun tom og bestemmer seg for å ta sitt eget liv. Hun tenner på en dynamittkubbe, men imens lunta brenner får hun kontakt med datteren i en drøm. Hun bestemmer seg der og da for å dra ut i verden og hente sin datter tilbake. I siste sekund kaster hun dynamitten ut vinduet. Brudekjolen som er dynket i bensin, tar fyr, og hennes syv år med smerte blir hennes redning når hun slukker flammene med tårene sine.

Kenneth og Violeta reiser rundt i verden og lever i skjul. Etter sju år skjer det faren har fryktet, Violeta har blitt lik sin mor. De ender i Singapore, hvor de møter Kenneths bror. Sammen har de to brødrene en plan om å kvitte seg med Violeta på det illegale markedet. De handler for sent, og Violeta hånler idet hun stikker av i retning barndomshjemmet.

Historien serveres gjennom trilogiens 30 sanger og ble komplett ved utgivelsen av *Violeta Violeta Volume III* i november 2012. Hver sang er en bit av et puslespill hvor rekkefølgen ikke er gitt.

## Sporliste

# «Philemon Arthur & the Dung»
# «Diamant til kull»
# «Femtakt filosofi»
# «Din kjole lukter bensin, mor»
# «En for orgelet, en for meg»
# «Tumor i ditt hjerte»
# «Hjerteknuser»
# «Psycho under min hatt»
# «Svarte katter & flosshatter»
# «Sju bøtter tårer er nok, Beatrice»
## Medvirkende
### Kaizers Orchestra
* Janove Ottesen - sang, låtskriver, produsent, stryk og blåsearrangement 
* Geir Zahl - gitarer, kor
* Terje Winterstø Røthing - gitarer, kor
* Øyvind Storesund - kontrabass, pedalbass
* Helge Risa - orgel, piano
* Rune Solheim - trommer
### Øvrige
* Haldi Rønning - fiolin på *Philemon Arthur & the Dung*, *Diamant til kull*, *Femtakt filosofi*, *Hjerteknuser*, *Sju bøtter tårer er nok, Beatrice*
* Mari Persen - fiolin på *Philemon Arthur & the Dung*, *Diamant til kull*, *Femtakt filosofi*, *Hjerteknuser*, *Sju bøtter tårer er nok, Beatrice*
* Karoline Vik Hegge - bratsj på *Philemon Arthur & the Dung*, *Diamant til kull*, *Femtakt filosofi*, *Hjerteknuser*, *Sju bøtter tårer er nok, Beatrice*
* Matias Monsen - cello på *Philemon Arthur & the Dung*, *Diamant til kull*, *Femtakt filosofi*, *Hjerteknuser*, *Sju bøtter tårer er nok, Beatrice*
* Lykke Sofie Myrås - vokal på *En for orgelet, en for meg* og *Svarte katter & flosshatter*
* Anand Chetty - kubjelle på *Din kjole lukter bensin, mor*, kor på *Philemon Arthur & the Dung*, assistenttekniker 
* Øyvind Grong - tuba/trombone på *Femtakt filosofi*, tuba på *Svarte katter & flosshatter*, transkribert og tilretteleggelse for orkester 
* Kjetil Møster - saksofon på *Psycho under min hatt* og *Svarte katter & flosshatter*
* Iver Sandøy - kor på *Philemon Arthur & the Dung*, marimba på *Hjerteknuser*, tekniker 
* Stavanger Symfoniorkester - div. instrumenter på *Tumor i ditt hjerte* og *Svarte katter & flosshatter*
* Trond Korsgård - dirigent på *Tumor i ditt hjerte* og *Svarte katter & flosshatter*
* Jørgen Træen - MS20 på *Hjerteknuser*, ølfløyte på *En for orgelet, en for meg*, produsent
* Yngve Sætre - piano plingplong på *Hjerteknuser*, koring på *Tumor i ditt hjerte*, produsent
* Teresia Sætre Aarskog - kor/klapping på *Philemon Arthur & the Dung*
* Rebekka Sætre Aarskog - kor/klapping på *Philemon Arthur & the Dung*
* Jarle Solheim - kor/klapping på *Philemon Arthur & the Dung*
* Maria Solheim - kor/klapping på *Philemon Arthur & the Dung*
* Bård Ingebrigtsen - tekniker 
* Björn Engelmann - mastering 
* Martin Kvamme - omslagsdesign

## Eksterne lenker
* Violeta Violeta Volume I